Mfon Udoka

Mfon Sunday Udoka (tí a bí ní Ọjọ́ kẹrìndínlógún Oṣù Kẹfà, 1976) jẹ́ agbábọ́ọ̀lù alápẹ̀rẹ̀ amọ̀ṣẹ́dunjú tẹ́lẹ̀ ọmọ Nàìjíríà-Amẹ́ríkà tí ó jẹ́ olùrànlọ́wọ́ akọ́nimọ̀ọ́gbá fún ẹgbẹ́ bọ́ọ̀lù alápẹ̀rẹ̀ obìnrin orílẹ̀-èdè Nàìjíríà, D'Tigress. A bí i ní Portland, Oregon, Udoka kẹ́kọ̀ọ́ gboyè ní Benson Polytechnic High School (1994) ní Portland kí ó tó lọ sí DePaul University ní Chicago, Illinois láti 1994 sí 1998. Òun ni ẹ̀gbọ́n obìnrin fún akọ́nimọ̀ọ́gbá àti agbábọ́ọ̀lù NBA tẹ́lẹ̀ Ime Udoka.Ime Udoka profile hoopshype.com

 1998-2003 
Lẹ́yìn tí ó kúrò ní DePaul ní 1998, Udoka fọwọ́sí ìwé pẹ̀lú Detroit Shock ti WNBA. Pẹ̀lú Detroit, ó ṣe ìfarahàn nínú eré mẹ́ta. Udoka kúrò ní U.S. lẹ́yìn sáà 1998, ó sì lọ sí Portugal fún sáà 1998–99. Ó padà sí ilé-ìwé láti parí oyè rẹ̀ nínú Ètò Ìbáraẹnisọ̀rọ̀ (Communications) ní 2000, ó sì tún wo ìpalára ACL tí ó ní ní ìgbà ooru 1999 sàn. Ní 2001, ó bẹ̀rẹ̀ iṣẹ́ bọ́ọ̀lù alápẹ̀rẹ̀ rẹ̀ padà díẹ̀díẹ̀ pẹ̀lú Birmingham Power ti National Women's Basketball League. Lẹ́yìn òpin sáà 2001 NWBL, Udoka tún kúrò ní U.S., ó sì lọ sí Israel, níbi tí ó ti gbá bọ́ọ̀lù fún ìgbà díẹ̀ pẹ̀lú Electra Ramat HaSharon kí ó tó lọ díje pẹ̀lú Harbin ní China fún sáà 2002. Fún sáà 2003, Udoka padà sí Harbin kí ó tó gbá bọ́ọ̀lù pẹ̀lú Chicago Blaze, ti NWBL bákan náà. Ní 2003, wọ́n pè é sí ibùdó ìdánilẹ́kọ̀ọ́ Houston Comets ó sì wọ inú àtòjọ ẹgbẹ́ náà gẹ́gẹ́ bí i agbábọ́ọ̀lù òmìnira (free agent).

 2003-2004 
Lẹ́yìn ọ̀pọ̀lọpọ̀ ọdún tí ó fi kúrò ní WNBA, Udoka padà ní 2003 pẹ̀lú Houston Comets. Pẹ̀lú Comets, ó gbá eré 25 ó sì bẹ̀rẹ̀ 3 nínú wọn, pẹ̀lú ìpín 3.2 points fún eré kọ̀ọ̀kan ní ìṣẹ́jú 10. Udoka fọwọ́sí ìwé pẹ̀lú Los Angeles Sparks fún ìyókù sáà 2004 WNBA, lẹ́yìn tí ó díje fún Nàìjíríà ní Athens Olympics, ṣùgbọ́n eré 3 péré ni ó gbá.Mfon Udoka  WNBA.com

 2004-2007 
Lẹ́yìn tí ó kúrò ní Los Angeles, Udoka lọ sí Spain (2004), lẹ́yìn náà Athens Summer Olympics àti Russia (2005). Ó gbá bọ́ọ̀lù ní Mersin, Turkey fún ìdajì kejì sáà 2006 ó sì lo àkókò kúkúrú pẹ̀lú Tarbes Gespe Bigorre ti Ligue Féminine de Basketball ti France ní 2007.Profile  freeplayers.com

 Àwọn ìdíje láàrin orílẹ̀-èdè 
Udoka darí ẹgbẹ́ bọ́ọ̀lù alápẹ̀rẹ̀ obìnrin orílẹ̀-èdè Nàìjíríà sí Olimpiiki Ìgbà Ooru 2004. Ní Olimpiiki náà, òun ló wà ní ipò kejì nínú ìdíje náà fún gbígba àmì (scoring) àti àkójọ bọ́ọ̀lù (rebounding) ṣùgbọ́n Nàìjíríà parí sí ipò 11th nínú ẹgbẹ́ 12. Wọn di ẹgbẹ́ Áfríkà àkọ́kọ́ tí yóò gbá ìṣẹ́gun rí ní Olimpiiki. Udoka tún darí Nàìjíríà ní 2006 FIBA World Championship for Women, níbi tí Nàìjíríà ti parí sí ipò tí ó kẹ́yìn (16th).

Ní Oṣù Karùn-ún 2011, wọ́n dárúkọ Udoka gẹ́gẹ́ bí i Olùrànlọ́wọ́ Akọ́nimọ̀ọ́gbá tuntun fún ẹgbẹ́ bọ́ọ̀lù alápẹ̀rẹ̀ obìnrin orílẹ̀-èdè Nàìjíríà D'Tigress bí wọ́n ṣe ń múra sílẹ̀ fún Ife-ẹ̀yẹ Àwọn Orílẹ̀-èdè Áfríkà ní Mali àti Eré Gbogbo Áfríkà.

 Iṣẹ́ Akọ́nimọ̀ọ́gbá 
Udoka yóò bẹ̀rẹ̀ iṣẹ́ akọ́nimọ̀ọ́gbá kọ́lẹ́jì rẹ̀ gẹ́gẹ́ bí i olórí akọ́nimọ̀ọ́gbá bọ́ọ̀lù alápẹ̀rẹ̀ obìnrin ní Beacon College ní Leesburg, Florida, fún sáà 2024-25.

 Àwọn Ìtọ́kasí 

 Àwọn ìjápọ̀ ìta 






Category:Àwọn ibí 1976
Category:Àwọn alààyè ènìyàn
Category:Àwọn ọmọ Áfríkà Amẹ́ríkà ní Oregon
Category:Àwọn aṣèyọrí wúrà Eré Áfríkà fún Nàìjíríà
Category:Àwọn aṣèyọrí wúrà Eré Áfríkà nínú bọ́ọ̀lù alápẹ̀rẹ̀
Category:Àwọn aṣèyọrí fàdákà Eré Áfríkà nínú bọ́ọ̀lù alápẹ̀rẹ̀
Category:Àwọn aṣèyọrí fàdákà Eré Áfríkà fún Nàìjíríà
Category:Àwọn ènìyàn Amẹ́ríkà tí wọ́n ní ìran Nàìjíríà
Category:Àwọn eléré-ìdárayá tí wọ́n ní ìran Nàìjíríà
Category:Àwọn agbábọ́ọ̀lù alápẹ̀rẹ̀ láti Portland, Oregon
Category:Àwọn akẹ́kọ̀ọ́-gboyè Benson Polytechnic High School
Category:Àwọn agbábọ́ọ̀lù alápẹ̀rẹ̀ ní 2003 All-Africa Games
Category:Àwọn agbábọ́ọ̀lù alápẹ̀rẹ̀ ní 2007 All-Africa Games
Category:Àwọn agbábọ́ọ̀lù alápẹ̀rẹ̀ obìnrin DePaul Blue Demons
Category:Àwọn agbábọ́ọ̀lù Detroit Shock
Category:Àwọn Asájú (bọ́ọ̀lù alápẹ̀rẹ̀)
Category:Àwọn agbábọ́ọ̀lù Houston Comets
Category:Àwọn agbábọ́ọ̀lù Los Angeles Sparks
Category:Àwọn agbábọ́ọ̀lù ẹgbẹ́ bọ́ọ̀lù alápẹ̀rẹ̀ obìnrin orílẹ̀-èdè Nàìjíríà
Category:Àwọn akọ́nimọ̀ọ́gbá bọ́ọ̀lù alápẹ̀rẹ̀ obìnrin Nàìjíríà
Category:Àwọn agbábọ́ọ̀lù alápẹ̀rẹ̀ obìnrin Nàìjíríà
Category:Àwọn agbábọ́ọ̀lù alápẹ̀rẹ̀ Olympic fún Nàìjíríà
Category:Àwọn agbábọ́ọ̀lù bọ́ọ̀lù alápẹ̀rẹ̀ obìnrin Amẹ́ríkà